
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 68 


6 Φεβρουάριου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επικύρωση οριογραμμών ρεμάτων Αγίου Ιωάννη από 
Εθνική οδό μέχρι Συλαμιανό ποταμό και τμήμα Συ- 

λαμιανού, Πόλεως Ηρακλείου Κρήτης. 1 

Κήρυξη ως αναδασωτέας έκταση 0,400 στρεμ., στη θέ¬ 
ση «Χούνι» περιφέρειας Δημοτικού Διαμερίσματος 
Δουκανέικωντου Δήμου Συμπολιτείας Ν. Αχαιός.... 2 


ΑΠΟΦΑΣΕΙΣ 

Αριθ. 3876/92 (1) 

Επικύρωση οριογραμμών ρεμάτων Αγίου Ιωάννη από 
Εθνική οδό μέχρι Συλαμιανό ποταμό και τμήμα Συλα- 
μιανού, Πόλεως Ηρακλείου Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑ ΚΡΗΤΗΣ 
Έχοντας υπόψη: 

1. Τα περί Διοικητικής Αποκέντρωσης ισχύουσες διατά¬ 
ξεις όπως τροποποιήθηκαν και ισχύουν σήμερα. 

2. Τον Νόμο 2503/1997 περί Διοίκησης, οργάνωσης, 
στελέχωσης της περιφέρειας κ.λπ. 

3. Τον Νόμο 2853/16.7.1922 περί υδραυλικών εν γένει 
έργων και αστυνομεύσεωςτων δημοσίων υδάτων. 

4. Τον Νόμο 880/1979 περί καθορισμού ανώτατων ο¬ 
ρίων συντελεστού δομήσεως και ετέρωντινών ρυθμίσεων 
της Πολεοδομικής νομοθεσίας. 

5. Τις ισχύουσες διατάξεις της Πολεοδομικής νομοθε¬ 
σίας «δόμηση παράτα ρέματα». 

6. Το Ν.3010/02παρ. 5 που αναφέρεται στην διαδικασία 
οριοθέτησης και ρυθμίσεως θεμάτων για τα υδατορέμ- 
ματα. 

7. Την 2153/27.7.2001 απόφασή μας με την οποία καθο¬ 
ρίστηκε η οριοθέτηση των οριογραμμών των ρεμάτων 
που αναφέρονται στο θέμα σύμφωνα με το Ν. 880/1979. 


8. Το 23154/25.10.2002 έγγραφο της Γενικής Δ/νσης 
πολεοδομίας του ΥΠΕΧΩΔΕ με το οποίο επιστρέφεται 
στο τμήμα Πολεοδομικού Σχεδιασμού της Δ/νσης ΠΕΧΩ 
της Περιφέρειας Κρήτης ο φάκελος των δικαιολογητικών 
που αφορούν τον καθορισμό των οριογραμμών των υπό¬ 
ψη ρέματος προκειμένου να γίνει η επικύρωσή των με βά¬ 
ση τις νέες διατάξεις του Ν. 3010/2002. 

9. Το 2274/15.12.2002 έγγραφο της Δ/νσης ΠΕΧΩ Περι¬ 
φέρειας Κρήτης με το οποίο μας διαβιβάσθηκε ο φάκελος 
της μελέτης για την οριοθέτηση των ρεμάτων του θέμα¬ 
τος. 

10. Την οριοθέτηση των ρεμάτων όπως φαίνεται στατο- 
πογραφικάδιαγράμματατου πολιτικού Μηχ/κου Εμμ. Μα- 
νουσάκη, με βάση την υδραυλική μελέτη του ιδίου,τις δια- 
τομές, τις συντεταγμένες και την τεχνική έκθεση όπως ε- 
λέχθησαν και θεωρήθηκαν από τους Μηχ/κους του Δήμου 
Ηρακλείου και την Δ/νση Τεχνικών Υπηρεσιών της Νο¬ 
μαρχιακής Αυτοδιοίκησης Ηρακλείου, αποφασίζουμε: 

1. Ανακαλούμε την 2153/27.7.2001 απόφαση της Δ.Δ. 
έργων η οποία αφορά την επικύρωση των οριογραμμών 
του ρέματος Αγ. Ιωάννη και Συλαμιανού Ποταμού Δή¬ 
μου Ηρακλείου Κρήτης, ως εκδοθείσα με βάση τον πα¬ 
λαιό Ν. 880/79 που δεν ισχύει πλέον. 

2. Επικυρώνουμε τις οριογραμμές όπως ορίζονται με τις 
συντεταγμένες αυτών που και φαίνονται στα τοπογραφι- 
κά διαγράμματα των ρεμάτων Αγίου Ιωάννη από εθνική ο¬ 
δό μέχρι Συλαμιανό ποταμό και τμήμα Συλαμιανού ποτα¬ 
μού -πόλεως Ηρακλείου Κρήτης, σε 3 πινακίδες του πολι¬ 
τικού Μηχ/κού Εμμ. Μανουσάκη (σημειώνοντας με 
κόκκινο μελάνι) σύμφωνα και με τους υδραυλικούς υπο¬ 
λογισμούς της υπόψη μελέτης. 

Ηράκλειο, 13 Ιανουάριου 2003 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

Αριθ. 4250 - (2) 

Κήρυξη ως αναδασωτέας έκταση 0,400 στρεμ., στη θέση 
«Χούνι» περιφέρειας Δημοτικού Διαμερίσματος Δουκα- 
νέικωντου Δήμου Συμπολιτείας Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την 186/30.6.1998 (ΦΕΚ 727/Β/98) απόφαση 
Γ.Γ.Π.Δ.Ε. «Άσκηση αρμοδιοτήτων Γενικού Γραμματέα 
Περιφέρειας Δυτ. Ελλάδας επί θεμάτων ΔΑΣΙΚΩΝ και με¬ 
ταβίβαση του δικαιώματος υπογραφής στους Προϊστα¬ 
μένους Υπηρεσιακών Μονάδων της Περιφέρειας». 

4. Τις διατάξεις του Ν. 998/79 « Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 2. 

γ) Του άρθρου 70 παρ. 3 του Ν. 998/79 , όπως συμπλη¬ 
ρώθηκε με τον Ν. 2040/92. 

5. Τις σχετικές δ/γές του Υπουργείου Γεωργίας. 

6. Την 10493/9.12.2002 πρόταση του Δασαρχείου Πα¬ 
τριόν «περί κηρύξεως εκτάσεως ως αναδασωτέας» εμβα- 
δού 0,400 του στρέμματος στη θέση «Χούνι» περιφέρειας 


Δημοτικού Διαμερίσματος Δουκανέικων του Δήμου 
Συμπολιτείας, αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση, με φυσική αναγέννηση ή τεχνητή αναδάσωση, της δα¬ 
σικής βλάστησης που καταστράφηκε από πυρκαγιά, που 
έγινε στις 20.6.2002 και διαπιστώθηκε στις 5.12.2002, τη 
δημόσια δασική έκταση (από αείφυλλα πλατύφυλλα), εμ- 
βαδού τετρακοσίωντετρ. μέτρων (0,400 στρεμ.), στη θέ¬ 
ση «Χούνι» περιφέρειας Δημοτικού Διαμερίσματος Δου¬ 
κανέικων του Δήμου Συμπολιτείας, η οποία προσδιορίζε¬ 
ται από τα στοιχεία Α, Β, Γ, Δ, Α, όπως αυτά φαίνονται στο 
συνημμένο τοπογραφικό διάγραμμα, με κλίμακα 1:400, 
το οποίο αποτελεί αναπόσπαστο μέρος της απόφασης 
αυτής και έχει όρια: 

Βόρεια: Με καλλιεργούμενες εκτάσεις. 

Νότια: Με δρόμο. 

Ανατολικά Με καλλιεργούμενες εκτάσεις. 

Δυτικά: Με καλλιεργούμενες εκτάσεις. 

Η παρούσα ισχύει μετά τη δημοσίευσή της στο Δήμο 
Συμπολιτείας και στο Δημοτικό Διαμέρισμα Δουκανέικων, 
σύμφωνα με το άρθρο 37 του Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 16 Δεκεμβρίου 2002 
Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝ.ΣΚΟΥΡΑΣ 

